Kamu bisa jelasin ke aku soal Paraméswara dalam bahasa jawa?

Paraméswara (1344-1414) inggih punika salah satunggalipun Raja Tumasik (sapunika Tumasik dipunsebat nagari Singapura) saking trah Sriwijaya ingkang damel madhegipung Kasultanan Malaka ing taun 1402.<ref name="buku1">[Windstedt (KBE, CMG, D.Litt (ed). Sir R.O. 1938. "The Malay Annals or Sajarah Melayu" Journal of the Malayan Branch of the Royal Asiatic Society; volume = XVI; pérangan = 3; kaca = 32; panerbit = The Branch]</ref>

Miturut Sajarah Melayu, sasampunipun Karajan Sriwijaya ing Palémbang runtuh ing abad kaping 14, kulawarga raja sriwijaya ingkang slamet mlajeng nylametaken dhiri dhateng pulo-pulo ingkang taksih setya dhateng Sriwijaya.

Nalika taun 1324, satunggalipun putra Sriwijaya ingkang namanipun Sang Nila Utama nyerang Tumasik lan merjaya pati gubernur ingkang dipunlantik déning Karajan Ayuthaya, Temagi. Sang Nila Utama lajeng ngasasaken Karajan Singapura ingkang dangu. Sang Nila Utama maréntah sadangunipun 48 taun. Sang Nila kanthi resmi gadhah gelar Sang Utama Parameswara Batara Sri Tri Buana, Batara Sri Tri Buana gadhah teges ingkang dipunpertuan dhumateng tigang donya''.

Baginda Sang Nila Utama tilar donya ing taun 1372 lan dipungantosaken déning putranipun. Paduka Sri Pakerna Wira Diraja (1372-1386) lan putunipun, Paduka Seri Rana Wira Kerma (1386-1399).

Ing taun 1399, cicit Sang Nila Utama, Dharmaraja minggah takhta Karajan Singapura kanthi gelar Paduka Sri Maharaja Paraméswara. Nanging ing taun 1401 Paraméswara mlajeng saking Singapura dhateng Ujung Tanah Melayu amargi wonten serangan saking Karajan Majapahit.